cyanic-selkie/wikianc huggingface dataset:
Tel Aviv
Ahuzat Bayit
I 1914 dekte Tel Aviv meir enn 1 kvadratkilometer. Veksten stoppa derimot opp i 1917, då dei osmanske styresmaktene deporterte jødar frå Jaffa og Tel Aviv. Ein rapport publisert i The New York Times av den amerikanske konsulen Garrels i Alexandria i Egypt skildra deporteringa frå Jaffa tidleg i april 1917. Ordrene om evakuering var hovudsakleg retta mot den jødiske folkesetnaden. Jødar fekk lov å reise heim til husa sine i Tel Aviv mot slutten av det neste året, då den fyrste verdskrigen var over og nederlaget til osmanarane. Britane tok så kontroll over Palestina.
Under Det britiske mandatet
Med stadig aukande jødisk immigrasjon under det britiske styret, auka friksjonen mellom arabarar og jødar i Palestina. Den 1. mai 1921, førte Jaffa-opprøra til at 48 arabarar og 47 jødar omkom, og 146 jødar og 73 arabarar vart skadde. Etter denne valdsepisoden drog mange jdøar frå Jaffa til Tel Aviv, og folketalet i Tel Aviv auka frå 2 000 i 1920 til kring 34 000 i 1925.
Tel Aviv byrja å utvikle seg som eit handelssenter. I 1923 vart Tel Aviv den første byen som fekk elektrisk straum, og Jaffa følgde seinare same året. Opningsseremonien til Jaffa Electric Company kraftstasjon den 10. juni 1923 feira lyssettinga av dei to hovudgatene i Tel Aviv.
I 1925 teikna den skotske biologen, sosiologen, filantropen og byplanleggjaren Patrick Geddes ein byplan for Tel Aviv, som leiaren av byrådet Meir Dizengoff aksepterte. Denne første planen for utviklinga av dei nordlege områda av distriktet vart kalla «Geddes-planen», der kjernen var å utvikle ein hageby eller «urban landsby,» der ein kombinerte det beste frå eit urbant og eit landleg liv. Grensene som Geddes nytta, Yarkonelva i nord og Ibn Gvirol-gata i aust, er no grensene for Det gamle nord i Tel Aviv.
Ben Gurion-huset vart bygd i 1930–31 som ein del av eit nytt bustadprosjekt. Samstundes fekk det jødiske kulturlivet ein oppmuntring då Ohel teater og Habima teater vart bygd i Tel Aviv i 1931.
Tel Aviv fekk kommunestatus i 1934. Den jødiske folkesetnaden steig dramatisk under den femte Aliyah då nazistane kom til makta i Tyskland. I 1937 hadde den jødiske folkesetnaden i Tel Aviv stige til 150 000, samanlikna med dei hovudsakleg palestinske innbyggjarane i Jaffa som talde 69 000. I lpet av to år hadde folketalet auka til 160 000, som var over ein tredjedel av den samla jødiske folkesetnaden i Palestina. Mange nye jødiske immigrantar til Palestina kom først til Jaffa, og vart verande i Tel Aviv, og gjorde byen til eit senter for byliv. Friksjon under arabararopprøret 1936–39 førte til at det vart opna ei lokal, jødisk hamn, Tel Aviv hamn, sjølvstendig frå Jaffa, i 1938, (denne lukka 25. oktober 1965). Lydda lufthamn (seinare Ben Gurion lufthamn) og Sde Dov lufthamn opna mellom 1937 og 1938.
Mange tyske, jødiske arkitektar som gjekk ved Bauhaus, den modernistiske arkitektskulen, flykta frå Tyskland. Somme, som arkitekten Arieh Sharon, kom til Palestina og tilpassa Bauhaus-stilen, og andre liknande stilar, med dei lokale tilhøva, og skpate det som vert rekna som den største konsentrasjonen av byggverk i internasjonal stil i verda. Den kvite byen i Tel Aviv dukka opp i 1930-åra, og vart ein verdsarvstad i 2003. Tel Aviv vart råka under den italienske bombinga av Palestina under andre verdskrigen. Den 9. september 1940 vart 137 drepne av bomber i Tel Aviv.
I følgje delingsplanen til SN frå 1947 for oppdelinga av Palestina i ein jødisk og ein arabisk stat, skulle Tel Aviv, som då var ein by med 230 000 innbyggjarar, vere med i den nye jødiske staten. Jaffa som med eit folketal på 101 580 menneske i 1945, 53 930 muslimar, 30 820 jødar og 16 800 kristne, var tiltenkt i den arabiske staten. Dei palestinske arabarane avviste planen. Mellom 1947 og 1948 vaks spaninga mellom Tel Aviv og Jaffa. Då kampane braut ut kringsette i røynda dei paramilitærestyrkane Haganah og Irgun Jaffa. Arabiske snikskyttarar skaut mot jødar frå minerane i Hassan Bek-moskeen. Frå april 1948 vart palestinske innbyggjarar i Jaffa tvungne på flukt. Då Jaffa vart erobra av jødiske styrkar den 14. mai, var det få palestinske innbyggjarar att.
Etter israelsk sjølvstende
Då Israel erklærte sjølvstendet sitt den 14. mai 1948, hadde Tel Aviv over 200 000 innbyggjarar. Tel Aviv var mellombels regjeringssenter for Staten Israel, fram til regjeringa flytta til Jerusalem i desember 1949. På grunn av internasjonal strid om statusen til Jerusalem, vart dei fleste utanlandske ambassadane verande i eller nær Tel Aviv. Tidleg i 1980-åra flytta 13 ambassadar i Jerusalem til Tel Aviv som ein del av tiltaket til SN mot Jerusalemlova til Israel i 1980. I dag er alle dei nasjonale ambassadane i Tel Aviv eller området rundt. Grensene til Tel Aviv og Jaffa vart eit stort spørssmål mellom Tel Aviv kommune og dei israelske styresmaktene i 1948. Tel Aviv ønskte å innlemme berre dei nordlege, jødiske fortstadane til Jaffa, medan staten ønskte ein fullstendig samanslåing. Saka var òg internasjonal sensitiv, sidan hovudparten av Jaffa var i den arabiske delen av delingsplanen til Dei sameinte nasjonane, medan Tel Aviv var i den jødiske. Det var ikkje signert noko våpenkvileavtale enno. Den 10. desember 1948 annonsert regjeringa at Tel Aviv hadde annektert dei jødiske forstadane til Jaffa, den palestinske bydelen Abu Kabir, den palestinske landsbyen Salama og noko av jordbruksområdet, i tillegg til den jødiske 'Hatikva'-slummen. Den 25. februar 1949 vart òg den avfolka palestinske landsbyen al-Shaykh Muwannis annektert til Tel Aviv. Den 18. mai 1949 vart Manshiya og delar av sentrum av Jaffa' lagt til, for første gong eit område som hadde vore tiltenkt den arabiske delen av delingsplanen til SN. Regjeringa stemma om ei samanslåing av heile Tel Aviv og Jaffa den 4. oktober 1949, men avgjersla vart ikkje gjennomført før 24. april 1950 på grunn av motstand frå borgarmeisteren i Tel Aviv, Israel Rokach. Namnet på den samla byen var Tel Aviv fram til 19. august 1950, då han vart omdøypt Tel Aviv-Yafo for å bevare det historiske namnet Jaffa.
Tel Aviv voks dermed til 42 kvadratkilometer. I 1949 vart det reist eit minnesmerke til minne om dei 60 grunnleggjarane av Tel Aviv. I løpet av dei siste 60 åra har Tel Aviv utvikla seg til eit sekulært, liberalt sentrum med eit yrande natteliv og kafékultur.
I 1960-åra vart somme av dei eldre bygningane øydelagde, for å gje plass til nokre av dei første høghusa i landet. Shalom Meir-tårnet, som stod ferdig i 1965, var det høgaste byggverket i Israel fram til 1999. Folketalet i Tel Aviv nådde tidleg i 1960-åra 390 000 menneske, kring 16 prosent av heile folketalet i landet. Ein lang periode med fallande folketal følgde, og seint i 1980-åra hadde byen ein aldrande folkesetnad på 317 000. Høge bustadprisar pressa familiar ut og hindra unge folk frå å flytte inn. På denne tida byrja gentrifiseringa i fattige nabolag sør i Tel Aviv, og den gamle delen i nord vart fornya. Nye lover vart innførte for å verne dei modernistiske bygningane, og dette vart forsterka då Den kvite byen vart innført på verdsarvlista til UNESCO. Tidleg i 1990-åra byrja folketalet å vokse att, delvis på grunn av store bølgjer av immigrantar frå det tidlegare Sovjetunionen. Tel Aviv byrja òg å tre fram som eit høgteknologisenter. Bygginga av mange skyskraparar og høgteknologiske kontorbygg følgde. I 1993 vart Tel Aviv kategorisert som ein verdsby. Byen vert rekna som ein sterk kandidat for global bystatus. Under Gulfkrigen i 1991 vart Tel Aviv angripen med Scud-rakettar frå Irak. Irak håpte å provosere fram eit israelsk militærsvar, som kunne ha øydelagd den amerikansk-arabiske alliansen. USA la press på Israel om ikkje å ta hemn, og etter Israel føydde seg, kom USA og Nederland raskt på plass med Patriot-missil for å forsvare dei mot åtak, men desse var i stor grad ineffektive. Tel Aviv og andre israelske byar heldt fram å bli råka av Scud-rakettar gjennom krigen, og kvar by i Tel Aviv-området, utanom Bnei Brak vart råka. I alt mista 74 israelarar livet som følgje av dei irakiske åtaka, hovudsakleg frå kvelning og hjarteinfarkt, medan kring 230 israelarar vart skadde. Det vart påført omfattande skadar på eigedom og kring 4 000 israelarar vart heimlause. Det var frykta at Irak skulle avfyre rakettar fylte med nervegass eller sarin. På grunn av dette gav dei israelske styresmaktene ut gassmasker til innbyggjarane. Då den første irakiske raketten råka Israel, injiserte somme innbyggjarar motgift mot nervegass. Innbyggjarane i den søraustlege forstaden HaTikva reiste eit engel-monument som teikn på takksemda deira om at «det var gjennom eit stort mirakel at så mange folk ikkje vart drepne av eit direkte treff frå ein Scud-rakett.»
Den 4. november 1995 vart statsministeren i Israel, Yitzhak Rabin, myrda under eit politisk møte i Tel Aviv til støtte for Oslo-avtalen. Staden der dette skjedde, tidlegare Kikar Malchei Yisrael, fekk namnet Rabinplassen.
Midtausten-konflikten
Sidan Den første intifadaen har Tel Aviv blitt råka av palestinsk politisk vald. Det første sjølvmordsåtaket i Tel Aviv skjedde den 19. oktober 1994, på buss linje 5, då ein bombar tok livet av 22 sivile og skadde 50, som ein del av sjølvmordsplanen til Hamas. Den 6. mars 1996 tok ein annan sjølvmordsbombar frå Hamas livet av 13 menneske (12 sivile og ein soldat) i Dizengoff Sentral-bombinga. Tre kvinner vart drepne av ein Hamas-terrorist i Café Apropo-bombinga den 27. mars 1997.
Eit av dei mest dødelege åtaka skjedde 1. juni 2001, under den andre Intifada, då ein sjølvmordsbombar ekspolderte inngangen til Dolphinarium-diskoteket, og tok livet av 21, hovudsakleg tenåringar, og skadde 132. Ein annan sjølvmordsbombar frå Hamas tok livet seks sivile og skadde 70 i busbomba i Allenby-gata. 23 sivile vart drepne og over 100 skadde i massakren på den sentrale busstasjonen i Tel-Aviv. Al-Aqsa martyrbrigadane tok ansvaret for åtaket. Under sjølvmordsbominga på Mike's Place, eit åtak på ein bar av ein britisk muslim, vart tre sivile drepne og over 50 skadde. Hamas og Al Aqsa martyrbrigade tok begge ansvaret. Ein islamsk jihad-bombar tok livet av fem og skadde over 50 den 25. februar 2005 Stage Club bombing. Det mest nylege sjølvmordsåtaket i byen skjedde 17. april 2006, då 11 personar vart drepne og minst 70 skadde i ein sjølvmordsbombe nær den gamle busstasjonen.
Eit anna åtak fann stad den 29. august 2011 då ein palestinar stal ein israelsk taxi og køyrte inn i ei politisperring som vakta den populære nattklubben Haoman 17 i Tel Aviv, som var fylt med 2 000 israelske tenåringar. Etter kræsjen, drog angriparen ein kniv og skadde åtte personar.
Den 21. november 2012, under Operasjon Pillar of Defense, var Tel Aviv-området mål for rakettar, og ein kunne høyre flysirener i byen for første gongen sidan Gulfkrigen. Alle rakettane bomba på folkerike området, eller vart skotne ned av eit rakettforsvarsbatteri kalla Iron Dome som ligg nær byen. Under operasjonen, førte ei bussbombe til at minst 28 sivile vart skadde, tre alvorleg. Dette vart skildra som eit terroriståtak av Israel, Russland og USA og fordømd av Dei sameinte nasjonane, USA, Storbritannia, Frankrike og Russland, medan talsmannen for Hamas, Sami Abu Zuhri erklærte at organisasjonen «velsigna» åtaka.
Geografi
På grunn av utvidinga av Tel Aviv og Gush Dan-området, finst det ikkje i dag noko absolutt grense mellom Tel Aviv og Jaffa og mellom bydelane i byen.
Eidepollen
Eidepollen er ein fjordarm av Vågsfjorden i Senja kommune i Troms og Finnmark. Fjorden ligg på nordsida av Stonglandet og Senja og strekkjer seg 6 km nordaustover til Stonglandeidet i botn av fjorden.
Fjorden har innløp mellom fyra Dragøyskjær i nord og Halsvær i sør. Grendene Dragøya og Frovåg ligg på nordsida ved innløpet til fjorden, medan Hals ligg på sørsida. Innover i fjorden er det berre spreidde bustader før botn av fjorden. Ved eidet i botn av fjorden og som fjorden òg har fått namn etter, er det berre om lag 350 meter over til Tranøyfjorden på andre sida.
Tel Aviv
Klima
Tel Aviv har middelhavsklima (Köppen si klimaklassifisering: Csa) med milde, regnfulle vintrar, og varme, tørre somrar.
I dei kaldare månadane varierer typisk middeltemperaturen frå 9 til 17 °C. Om sommaren varierer middeltemperaturen frå 24 til 30 °C. Våren og hausten er overgangstider, med noko svingingar i temperatur og nedbør. Varmebølgjer er vanlegast om våren, med temperaturar opp mot 35 °C.
Tel Aviv har ein årsmiddelnedbør på 532 mm, og det meste av nedbøren fell frå september til mai. Vinteren er den våtaste årstida, ofte i lag med kaldare vêr med kraftige regnbyer og torevêr. Snø er ekstremt sjeldan, og det siste registrerte snøfallet innafor bygrensene skjedde i februar 1950. Den våtaste månaden som er registrert var januar 2000, då det falt 324,9 mm. Den våtaste dagen var 8. novermber 1955, då det kom 133 mm på 24 timar. Tel Aviv har mange soltimar året rundt, med meir enn 300 soldagar på eit år.
Utdanning
I 2006 gjekk 51 359 barn på skule i Tel Aviv, av desse var 8 977 i kommunale barnehagar, 23 573 på kommunale grunnskular, og 18 809 på vidaregåande skular. 64% av studentane i byen har krav på opptakseksamen, meir enn 5% eir enn det nasjonale gjennomsnittet.
Den førte hebraiske vidaregåande skulen, Herzliya hebraiske gymnas, vart bygd i 1905 i Herzl-gata.
Tel Aviv universitet er det største universitet i Israel, og er internasjonalt kjend for institutta innan fysikk, informatikk, kjemi og lingvistikk. I lag med Bar-Ilan universitet i nabobyen Ramat Gan, er studenttalet over 50 000, inkludert mange internasjonale studentar. Universitetsområdet ligg i bydelen Ramat Aviv. Tel Aviv har òg fleire høgskular. Herzliya hebraiske gymnas vart flytta frå Jaffa til Tel Aviv i 1909. Skulen er framleis i drift, men har flytta til Jabotinsky-gata.
Turisme og fritid
I 2010 rangerte Knight Frank Tel Aviv på 34. plassen på verdsbylista si. Tel Aviv har blitt kåra til den tredje «hottaste byen i 2011» (bak New York City og Tanger) av Lonely Planet, tredje best i Midtausten og Afrika av Travel + Leisure magazine (bak Cape Town og Jerusalem), og den niande beste strandbyen i verda av National Geographic.
Med 2,5 million internasjonale vitjande kvart år, er Tel Aviv den femte mest vitja byen i Midtausten og Afrika. Han er kjend som «byen som aldri søv» og ein «party-hovudstad» på grunn av det yrande nattelivet, unge atmosfæren og kjende 24-timarskulturen. Mange av dei store hotellkjedane har hotell i Tel Aviv Crowne Plaza, Sheraton, Dan, Isrotel og Hilton. Her finst mange museum, arktektur- og kulturstader. Tel Aviv har 44 hotell med meir enn 6 500 rom.
Strendene i Tel Aviv spelar ei viktig rolle i kultur- og turistmiljøet i byen, ofte rangert som ei av dei beste strendene i verda. Hayarkonparken er den mest vitja byparken i Israel, med 16 millionar vitjande kvart år. Andre parkar innafor bygrensene er Charles Clore-parken, Independence-parken, Meirparken og Dubnowparken. Kring 19 % av Tel Aviv er grøntområde.
Natteliv
Tel Aviv er eit internasjonalt turistmål med eit særs aktivt og mangfaldig natteliv med barar, diskotek og nattklubbar som er opne til langt på natt. Det største område for nattklubbar er hamneområdet i Tel Aviv, der store, kommersielle klubbar og barar trekkjer til seg mange ungdommar frå både Tel Aviv og nabobyar. Sør-Tel Aviv er kjend for den populre klubben Haoman 17, i tillegg til å vere eit senter for alternativ klubb-liv i byen, med undergrunnsstader og etablerte klubbar som Block Club, Comfort 13 og Paradise Garage, i tillegg til forskjellige varehus. Allenby/Rothschild-området er eit anna populært utelivsområde, med klubbar som Pasaz, Radio EPGB og Penguin. I 2013 introduserte Absolut Vodka ei spesialdesigna flaske tileigna Tel Aviv, som ein del av den internasjonale byserien sin.
Kjøken
Tel Aviv er kjend for dei mange forskjellige restaurantane av verdsklasse, med tradisjonelle israelske matretter og internasjonal mat. Meir enn 100 sushirestaurantar, den tredje høgaste konsentrasjonen i verda, heldt til i byen.
Idrett
Tel Aviv er den einaste byen med tre fotballklubbar i den israelske eliteserien. Maccabi Tel Aviv Sports Club vart grunnlagd i 1906 og konkurrerer i meir enn 10 greiner. Basketball-laget, Maccabi Tel Aviv, er eit verdskjend profesjonellt lag, med meir enn 50 israelske titlar, og 39 sigrar i den israelske cupen, og fem europemeisterskap. Fotballaget har vunne 19 israelske seriemeiterskap og 22 cuptrofé, to gonger Totocupen og to gonger Asiatisk champions league. Yael Arad, ein judoutøvar frå Tel Aviv, vann sølvmedalje i sommar-OL i 1992. National Sport Sentral – Tel Aviv (òg kalla Hadar Yosef Sports Sentral) er eit område med stadion og idrettsanlegg.
Hapoel Tel Aviv vart grunnlagd i 1923 og består av meir enn 11 idrettsklubbar, inkludert Hapoel Tel Aviv fotballklubb (13 meisterskap, 11 cuppar, ein Toto-cup og eit asiatisk meisterskap), som spelar på Bloomfield stadion, og både herre- og kvinnelag i basketball.
Bnei Yehuda (eit israelsk meisterskap, to cupmeisterskap, to gonger vinnarar av Totocupen) er det einaste israelske fotballaget som representerer ein bydel, Hatikva-kvarteret i Tel Aviv, og ikkje ein by.
Shimshon Tel Aviv og Beitar Tel Aviv spelte begge tidlegare i den øvste divisjonen, men spelar i dag i lågare divisjonar, og vart slått saman i 2000.
Tel Aviv er vertskap for ein årleg halvmaraton, som i 2008 hadde 10 000 deltakarar frå heile verda. I 2009 vart Tel Aviv maraton starta opp att etter ein 15 år lang pause.
Media
Dei tre største avisforlaga i Israel - Yedioth Ahronoth, Maariv og Haaretz – held alle til i Tel Aviv. Fleire radiostasjonar dekkjr Tel Aviv-området, inkludert den bybaserte Radio Tel Aviv.
Fleire store israelske fjernsynskanalar, Israel Broadcasting Authority, Keshet, Reshet og Channel 10, held til i byen, i tillegg til to av dei mest populære radiostasjonane i Israel: Galatz og Galgalatz, som begge held til i Jaffa.
Kozáni
Kozáni (gresk Κοζάνη) er ein by og ein kommune i periferieininga med same namn, der han er hovudstad, i periferien Vest-Makedonía i Hellas.
Byen ligg nord i elvedalen Aliákmonas mellom fjella Piéria, Vérmio, Voúrinos og Áskio, om lag 700 meter over havet. 15 km søraust for Kozáni ligg den kunstige innsjøen Polýfytos. Thessaloníki ligg 120 km mot nordaust.
Administrativ inndeling
Kommunen vart danna i 2011 ved at ein slo saman dei tidlegare kommunane Dei fem tidlegare kommunane er no kommunaleiningar.
Ved folketeljinga i 2011 hadde kommunen 71 388 innbyggjarar, medan kommunaleininga Kozáni hadde 53 880 og tettstaden med same namn 41 066 innbyggjarar.
Chicago V
Chicago V er det fjerde studioalbumet til det amerikansk rockebandet Chicago, gjeve ut i 1972. Albumet er det første enkle albumet dei gav ut, etter at dei tre første albuma deira var doble og konsertalbumet som kom før bestod av fire plater i ein boks.
Historie
Etter Chicago III i 1971 slutta gruppa å lage doble album med mange songar arrangerte i lange suitar. I staden gav dei ut meir konsise spor på eit enkelt album. V er òg det albumet som er mest dominert av Robert Lamm. Åtte av ti songar er skrivne av han aleine. Terry Kath skreiv og song det siste sporet på albumet, «Alma Mater», der han fekk vise seg fram på akustisk gitar. Sjølv om bassisten Peter Cetera ikkje medverka med nokre songar på albumet, song han solo på fleire og spelte bass, mellom anna med wah-wah-pedal på bassen på «While the City Sleeps». Dette var det siste albumet som ikkje hadde med songar frå Cetera medan han var i bandet. Songen «A Hit by Varèse» er ei hyllest til den fransk-amerikanske komponisten Edgard Varèse.
Albumet vart spelt inn like før Chicago at Carnegie Hall kom ut seint i 1971. Chicago V vart spelt inn på berre litt over ei veke, men vart halde attende til sommaren etter. Kort tid før albumet kom ut, vart singelen «Saturday In The Park» gjeven ut og vart den største hitten deira til då. Singelen nådde tredjeplassen i USA. Chicago V var kritikarrost og vart det største hitalbumet i 1972. Det var første gongen eit Chicago-album nådde toppen av albumlista i USA og det vart liggande på toppen i heile ni veker. I Storbritannia nådde albumet 24. plassen. Oppfølgjarsingelen «Dialogue (Part I & II)» (24. plass) vart òg ein hit i USA.
I 2002 vart Chicago V mastra på ny og gjeve ut av Rhino Records med tre bonusspor: ei øving av Lamm sin «A Song for Richard and His Friends», som vart framført første gongen i Carnegie Hall, ei tidleg øving av Kath sin «Mississippi Delta City Blues» (som seinare vart spelt inn på ny og gjeve ut på Chicago XI), og singelversjonen av «Dialogue».
Den 17. august 2011 gav Warner Japan ut albumet i ein hybrid stereo-fleirkanals Super Audio CD i Warner Premium Sound-serien.
Lister
Album Single
Asio
Asio er ei biologisk slekt av typiske ugler i familien Strigidae. Karakteristisk for utsjånaden for slekta er at desse uglene ber fjørtufsar på hovudet som etterliknar utsjånaden til dyreøyre, men jordugla og grasugla har berre særs små «øyrefjører».
Slekta vart introdusert av den franske zoologen Mathurin Jacques Brisson i 1760 med hornugle, Asio otus, som typeart. Slektsnamnet Asio er det latinske namnet på ein ugleart med øyre.
Skildring
Asio-ugler er hovudsakleg nattlege, men dei med korte øyretufsar er også krepuskulære. Dei fleste artar hekkar på bakken, men hornugla, Asio otus, hekkar i gamle pinnereir gjort av kråkefuglar, inkludert ramnar og skjorer, samt gamle reir av ulike haukar.
Desse uglene jakter over opne marker eller grassletter, og tar hovudsakleg gnagarar, andre små pattedyr og nokre fuglar.
Artsliste
Asio i rekkjefølgje etter EBird/Clements Checklist v2018 med norske namn etter Norske navn på verdens fugler:
Frøylandsvatnet
Frøylandsvatnet er ein innsjø i landskapet Jæren. Grensa mellom kommunane Klepp og Time i Rogaland fylke går gjennom vatnet. Tettstadene Bryne, Klepp stasjon og Kvernaland ligg alle ved Frøylandsvatnet.
Som Frøyland, er vatnet kalla opp etter den norrøne guden Frøy.
Økologi
Tidleg på 1980-talet blei innsjøen identifisert som eit av dei mest overgjødsla i Noreg. Giftige alger som voks på grunn av dette førte mellom anna til at fleire kyr som drakk av vatnet døydde. Aksjon Frøylandsvatnet  blei danna for å jobba med problemet. Vatnet ligg midt i eit intensivt landbruksområde.
Utsleppa av næringsmiddel som nitrogen og fosfor er blitt reduserte, men oppsamla sediment i den grunne innsjøen gjer at tiltaka ikkje har hatt så stor verknad.
Idrett
Frøylandsvatnet rundt er eit løp på 16,6 km som blir arrangert årleg. Det blir òg halde ulike rokonkurransar i sjølve vatnet. På vinteren, når tilhøva er gode, er det mogeleg å gå på skeiser frå Bryne til Kvernaland.
Shakuhachi
Fløyta er utvikla ut i frå importerte fløyter frå Kina og Korea, men har fått sine særpreg som skil seg frå desse ettersom Japan lenge var eit isolert øyrike.
Artistar og band som Tangerine Dream, Klaus Schulze, Sugarcubes, Coil og Sade har brukt shakuhachi i ein synthesizervariant.
Tuloma
Tuloma (russisk Тулома, finsk Tuulomajoki, skoltesamisk Tuållâmjokk) er ei elv på Kolahalvøya i Murmansk oblast i Russland. Elva er 64km lang og har eit nedslagsfelt på. Elva har ei middelvassføring på 255 m³/s.
Elva spring ut rundt Saariselkä og Urho Kekkonen nasjonalpark heilt aust i Lapplands län i Finland. Sjølve Tulomaelva vert danna der elvane Lotta og Nota i innsjøen Notozero, og elva munnar ut i Kolabukta like ved Murmansk på Kolahalvøya i Russland.
Vasskraft
Det er bygd to vasskraftverk i elva. Det første kraftverket som vart bygd, Nedre Tuloma, ligg ved byen Murmasji eit lite stykke frå munningen. Det andre og største kraftverket, Øvre Tuloma, ligg ved Verkhnetulomskij 60 km lengre opp i elva. Det er her bygd ei 62 meter høg demning, som dannar eit vassmagasin som er opptil 20 km breitt og som strekkjer seg 120 km oppover Tuloma.
(Lenhydroproject)
Fiske
Tuloma var tidlegare ei utmerka lakseelv, på linje med Tanaelva i Finnmark i produktivitet, med ein årleg fangst på over 100 tonn. Ved Padunfossen ved utløpet av Notozero hadde skoltesamane rettar til å fange laks i stengsel, og det vart kvart år fanga fleire titals tonn med laks der.
Men då kraftverka vart bygd vart gyteplassane og vandrerutene til laksen øydelagt. Ved det første kraftverket vart det etter nokre år bygd ei fungerande laksetrapp, og etter kvart tok fisket seg opp mot gamle høgder. Men då det store kraftverket Øvre Tuloma og demninga ved Verkhnetulomskij vart bygd kollapsa laksefisket i elva. Notozero vart ein del av det store Verkhnetulomskoje-magasinet, og Padunfossen vart borte. Det vart bygd ein fiskeheis ved demninga, men den fungerte ikkje og vart lagt ned etter kort tid. Det er likevel framleis ei lita, gjenverande laksestamme i Tuloma, som gyt i dei uregulerte sideelvane nedanfor demninga, då særskild i elva Petsja.
Det skjer no arbeid for å kartlegge høva for å gjenoppbygge ei laksestamme i Tuloma, ved hjelp av tiltak som vil tillate laksen å passere demningane og nå fram til gyteplassar i dei øvre sideelvane i vassdraget, som framleis er i sin naturlege tilstand. Håpet er at dette vil føre fordelar og inntekter til området, i form av fritidsfiske og økoturisme.
Voluspå
Voluspå (norrønt Vǫluspá, 'Volvas spådom') er eit eddadikt som handlar om fortida og framtida, byrjinga og slutten, i den norrøne gudelæra. NFS Grundtvig, ein av dei første som arbeidde vitskapleg med eddadikting, karakteriserte det i 1807 som ein kosmogoni, det vil seia eit kosmologisk dikt.
Voluspå er både ei forteljing om korleis verda blei til og ein domedagsprofeti. Opphavet til Voluspå er ukjent, men ein reknar med at det anten er dikta i Noreg eller på Island seint på 900-talet. Somme forskarar meiner det kan vera noko yngre. Det er prega av brytinga mellom heiden og kristen tid.
Ein finn Voluspå i to større handskrifter; den eldre Edda og Hauksbók. Diktet er ganske ulikt i dei to handskriftene, rekkefølgja på strofene er ulike, og nokre av dei finst berre i eitt av dei to handskrifta. Mange av strofene står og i Snorra-Edda. Gjendikting ved Knut Ødegård i "Edda I", 2013.
Tumtsja
Tumtsja (russisk Тумча) er ei elv sør på Kolahalvøya i Murmansk oblast i Russland. Elva er 20 km lang og har eit nedslagsfelt på. Elva har ei middelvassføring på 50 m³/s. Tumtsja oppstår der Kutsajoki og Tuntsajoki renn saman og munnar ut i Iova-reserovaret.
Vågsfjorden i Troms
Vågsfjorden er ein fjord mellom Hinnøya og Senja i Troms og Finnmark. Han ligg sør for Andfjorden og går mellom anna forbi Harstad. I tillegg til Harstad dekkjer delar av kommunane Ibestad, Senja og Tjeldsund fjorden.
Fjorden strekkjer seg 46 km nordover frå Tjeldsundet i sør til Eidespollen på sørsida av Senja i nord. Hinnøya, Grytøya, Sandsøya og Bjarkøya ligg på vestsida av fjorden, medan Andørja og Rolla ligg på austsida.
Vågsfjorden er ein sentral fjord i området og mange sund og fjordar møter fjorden mellom dei mange øyane. Lengst sør går Tjeldsundet sørover langs austsida av Hinnøya til Vestfjorden i Ofoten. Rolla er den sørlegaste øya på austsida og på sørsida av øya går Astafjorden austover til Grovfjorden, Gratangen, Lavangen og Salangen. Mellom Rolla og Andørja ligg sundet Bygda. Sjølve Andørja vert nesten delt i to av fjorden Straumsbotn. Mjøssundet ligg mellom Andørja og fastlandet i aust. Nord for Mjøssundet går Faksfjorden austover og lenger nord går Tranøyfjorden på austsida av Senja til ei rekkje andre fjordarmar.
Stonglandet er ei halvøy som stikk ut i fjorden frå Senja og på nordsida av denne ligg den vesle Eidepollen som er den nordlegaste delen av Vågsfjorden. Sørvest for Senja ligg Bjarkøy kommune med Andfjorden nord for seg. Mellom Bjarkøya og Grytøya ligg Kvernsundet, medan Toppsundet går mellom Grytøya og Hinnøya.
632 Pyrrha
632 Pyrrha er ein hovudbelteasteroide. Han blei oppdaga den 5. april 1907 av August Kopff ifrå Landessternwarte Heidelberg-Königstuhl.
Central Hawke's Bay District
Central Hawke's Bay District er eit distrikt som ligg aust på Nordøya på New Zealand. Det dekkjer eit område på 3 327,92 km² og hadde eit estimert folketal på 13 300 i juni 2008. Det dekkjer området frå Pukehou i nord til Takapau i sør, og strekkjer seg frå fjellrekkja Ruahine Range i vest til Stillehavskysten i aust.
Jærsk
Jærsk eller jærmål er namnet på talemålet som jærbuen nyttar. Det høyrer til dei sørvestlandske målføra. Sjølv om Jæren i realiteten er det flate kystområdet mellom for Tungenes fyr i Randaberg og Ogna i Hå, der Dalane tek til, omfattar ikkje det jærske talemålet heile Jæren. Ein kan avgrensa talemålet for innbyggarane i kommunane Time, Klepp, Hå, Bjerkreim, Sandnes og Gjesdal.
Central Hawke's Bay District
Kommunikasjon
Riksvegen State Highway 2 går midt gjennom Central Hawke's Bay sørover til Palmerston North (108 km) og Wairarapa, og nord til Hastings (50 km) og Napier. Det er 70 km til Napier hamn og 75 km til flyplassen Napier Airport. Jarnvegslinja Palmerston North - Gisborne Line går gjennom Central Hawke's Bay med ein jarnvegsstasjon i Waipukurau. Denne linja knyter seg til Wairarapa Line i Woodville, og held fram gjennom Manawatu Gorge til Palmerston North.
Jærsk
Som i alle målføre finst det skilnadar; spesielt mellom den nordlege og sørlege talemåten. I nord får dialekten meir likskapar til stavangersk og dialekten i Sandnes sentrum, medan i sør liknar dialekten meir på dialekten i Dalane. Det finst òg geolektisk og sosiolektisk variasjon; talemåten varierer frå kor på Jæren ein er frå og kva sosioøkonomisk bakgrunn ein har.
Central Hawke's Bay District
Kommunikasjon
Kvart av dei fire hjørna i distriktet har ein marae. Desse ligg i: Pukehou, Kairakau, Porangahau og Takapau.
Jærsk
Fonetiske kjenneteikn
Jærsk inngår som eit sørvestlandsk talemål. Det inneber at det er i same dialektgruppe som sognamål, sunnhordlandsdialekt og ryfylkedialekt, blant anna. Jærsk har mange fonologiske kjenneteikn.
Central Hawke's Bay District
Busetnader og lokalstyre
Det er to større byar i Central Hawke's Bay - Waipukurau og Waipawa - og ei rekkje mindre busetnader som til dømes Elsthorpe, Otane, Takapau, Tikokino og Ongaonga. Der er òg fleire mindre samfunn langs strendene, mellom desse er Kairakau, Pourerere, Aramoana, Blackhead og Porangahau. Administrasjonssenteret ligg i Waipawa, som er den nest største byen i distriktet
Jærsk
Substantiv
Substantiva i jærsk har tre grammatiske kjønn: hankjønn, hokjønn og inkjekjønn. Det er totalbortfall av kasus i jærsk når det kjem til substantiv. Grammatisk sett har ikkje jærsk ein distinksjon mellom svake og sterke hokjønnsord; talemålet har mist den særeigne bøyinga for sterke hokjønnsord, som mange andre sørvestlandske målføre har. Dialekten opererer med same bøying for svake og sterke substantiv i hokjønn. Likevel har jærsk ei eiga bøying for hokjønnsord som sluttar på -ing, noko som òg er reflektert i nynorsk.
Central Hawke's Bay District
Busetnader og lokalstyre
Central Hawke's Bay District er delt inn i to wards:
Jærsk
Substantiv
N̩ n̩
Hankjønn
Alle hankjønna i jærsk får en -endinga i bestemt form eintal, og stort sett bøygd med a - og ane -ending i fleirtal, som ein kan sjå i bøyingsparadigmet nedanfor. I likskap med mange andre målføre har jærsk ein syllabiseringsregel i bestemt form eintal: Den fremre urunda vokalen /e/ i en -endinga vil bli redusert til ein stavingsberande nasal. I dette tilfelle er det eit bortfall av fonemet /e/ når det blir redusert. Heilt konkret utartar denne regelen seg slik: hesten > /hestn̩/ I andre omgjevnader, etter plosivar som /k/ og /p/ blir ikkje /e/-fonemet redusert, men blir realisert som [en] eller [ɛn] slik: sekken > /seken/
Jærsk har òg mange hankjønnsord som har halde på gammalt bøyingsmønster frå norrøn tid. Norrønt hadde hankjønnsord som fekk ir -ending i fleirtal, som ‘bygðir’, fleirtal av ‘bygder’. Maskuline ord som har gjennomgått same utviklinga som ‘bygder’ – der endinga ir har gått over til er i jærsk er mellom anna:
Hokjønn
Merknad: Alle svake hokjønnsord får a-ending i ubestemt eintal.
Inkjekjønn
Merknad: Trykktunge ho- og hankjønnsord som sluttar på -n i ubestemt eintal, får hankjønnsbøying i bestemt form, men mistar n-uttalen i bestemt form eintal. Denne endringa har ikkje verknad på tonelaget. Døme: strand, sand, hund og mann
Verb
I vanleg nynorsk deler me ofte inn verba i tre ulike grupper: a-verb, e-verb og sterke verb. I tillegg kjem j-verba, altså ord som vert bøygd svakt i fortid, sterkt i presens. Telja og velja er døme på j-verb. På jærsk er det ikkje like sterke skillelinjer mellom desse verbklassane. Alle verb på jærsk vert bøygd likt i presens, med redusert -e. Verb som nå, slå og gå har sjølvsagt eit anna ulikt bøyingsparadigme enn dei andre verba.
I nynorsk verbbøying har me to ulike klassar av svake verb: a- og e-verb. På jærsk er det likevel få skilnadar mellom desse verbklassane; i visse tilfelle får a-verb e-verbbøying. Legg òg merke til mangelen på -ar-ending i presens. Døme: å hoppa.
Adjektiv
Jærsk adjektivbøying skil seg frå nynorsk på eit par område.
Måleri
Måleri er ei form for biletkunst laga ved hjelp av måling på ein flate. Ein kan til dømes måla på papir, lerret, tak eller veggar som tak- eller veggmåleri, eller på andre flater. Ei rekkje ulike stoff kan brukast til å måla med, til dømes oljemåling, vassfarge eller akryl.
Jærsk
Adjektiv
Merk at fordi dei ubestemte e-endingane i hankjønn og hokjønn eintal opphavlag er svarabhaktivokalar, vert denne forma uttalt med forskjellig tonelag frå dei bundne og fleirtalsformene. Til dømes vil "tunge ting" i eintal (ein tunge ting) bli uttalt med tonelag 1, ulikt "tunge ting" med tonelag 2 i fleirtal (tunge ting) eller bunden form (den tunge tingen eller dei tunge tingå), sjølv om dei forma av "tung" vert skrivne like eins. Ein lesar vil som regel kunne forstå kva for ei form det er snakk om ut frå samanhengen ordet står i, og uttale det riktig ved høgtlesing. Dersom adjektivet har tonelag 2 på eigehand, vil det ikkje vere nokon slik skilnad å snakke om; ta til dømes "ein heldige helt" mot "den heldige helten".
Måleri
Flyttbare måleri blir ofte ramma inn og plasserte på veggar som dekorasjon. Dei kan visast fram i heimar, offentlege bygg, galleri eller museum. Faste måleri kan brukast til utsmykking av ein bygning.
Måleflate
Ein kan bruka veggar, tak eller sjeldnare golv som ferdige flater til å måla på. Holemåleri er døme på måleri laga inni holer sidan førhistorisk tid. Innan seinare målarkunst skil ein mellom veggmåleri laga på våt (al fresco) eller tørr (al secco) mur. Nyare former for veggkunst er til dømes graffiti laga med spraymåling.
Staffelimåleri er laga på mindre stykke som ein kan flytta på. Materiale kan vera papir, pergament, lerret, tre, bein, metall, porselen eller anna.
Måling
Måling er danna av pigment blanda med bindemiddel og eventuelt fortynnar. Kva type måling ein bruker påverkar korleis ein kan måla gjennom løysingseven, viskositet, tørketid og kva farger ein kan oppnå.
Tempera er hurtigtørkande måling der pigmentet er blanda med eit bindemiddel som eggeplomme. Målinga stivnar og kan vara ved i fleire hundre år etter at ho har tørka. Voksmåleri er ein annan gammal teknikk der ein blandar pigment med ein oppvarma voks, som bivoks.
Oljemåling er utbreidd brukt til måleri. Denne målinga lager ein ved å blanda pigment med ei olje som tørker seg hard i luft. I europeisk tradisjon har dette særleg vore linjole.
Akvarellmåleri blir laga med gjennomsiktige vassfargar på papir. Ein annan vassbasert målingstype er gouache, der ein bruker dekkande vassfargar og pastell med fargekrit. Blekk er eit anna flytande fargestoff som kan brukast til måling.
Akrylfarge er ein nyare målingstype der pigmentet er blanda med ein akrylpolymer. Spraymåling er ein annan moderne målingstype der målinga er oppbevart i ei sprayflaske og kan sleppast jamnt ut.
Form
Miniatyrmaleri er laga i lite format og gjerne utført på pergament, papir, porselen eller elfenbein.
Zenbuddhisme
Zenbuddhisme eller zen er ei form for mahayanabuddhisme der ein legg spesiell vekt på meditasjon som ein veg for å oppnå innsikt og oppvakning. Ideen om å freiste å slutte heilt å tenke under meditasjonen er sentral.
Zen er ein japansk variant av den kinesiske chanbuddhismen som oppstod kring år 500.
Stord Mc Club
Stord Mc club vart starta i 1967 og er i dag ein av Noregs eldste mc-klubbar. Klubben har klubbhus på Kattatveit som ligg like utanfor Leirvik på Stord. Klubben har sidan 1974 arrangert mc-treffet «Stord-treffet» ved Lundarstølen.
Hidden Conversations
Hidden Conversations er det 11. og siste studioalbumet til den amerikanske musikaren Terry Callier, gjeve ut 2009. Det var det femte albumet hans sidan comebacket hans i 1998, då han hadde vore nesten tjue år borte frå musikkindustrien.
I 2008 spelte Callier på Meltdownfestivalen med Massive Attack som kuratorar det året. Dette førte til at gruppa byrja å skrive og produsere songar for det nye albumet til Callier. Fleire av songane har triphop-rytmar der Callier nærast rappar somme av tekstane.
Elizabeth Banks
Elizabeth Irene Mitchell Banks  er ein amerikansk skodespelar frå i Pittsfield i Massachusetts. Ho har mellom anna spelt i Scrubs, Spider-Man, The Uninvited, The 40-Year-Old Virgin, W., Zack and Miri Make a Porno og Role Models. banks speler også Effie Trinket i The Hunger Games (2012), The Hunger Games: Catching Fire (2013), The Hunger Games: Mockingjay - Part 1 (2014) og The Hunger Games: Mockingjay – Part 2 (2015).
Tuntsajoki
Tuntsajoki (russisk Тунтсайоки) er ei elv sør på Kolahalvøya i Murmansk oblast i Russland og ei av kjeldeelvane til Tumtsja frå venstre. Elva er 150 km lang.
Tuntsajoki spring ut frå skogane i Finland. Den største sideelva hennar er Vatsimanjoki. Elva renn saman med Kutsajoki og dannar Tumtsja
Vitskap i 1953
Vitskapsåret 1953 er ei oversikt over hendingar, prisvinnarar, fødde og døde personar tilknytte vitskap i 1953.
Aigars Kalvītis
Aigars Kalvītis frå Riga) er ein latvisk politikar, og statsminister i Latvia frå 2. desember 2004 til 20. desember 2007. Han representerer det konservative partiet Tautas Partija (Folkepartiet).
Johan Cruijff
Etter at han slutta som fotballspelar var Cruijff trenar for Ajax Amsterdam og FC Barcelona. Også her hadde han stor suksess.
Han er far til fotballspelaren Jordi Cruijff.
Spelestil
I utgangspunktet var Cruijff senterløpar, men slik totalfotballen var opplagd kunne han fort skifte posisjon. Inn i mellom mottok han ballen langt nede på eigen banehalvdel, ofte veksla han brått posisjon frå den eine vengen til den andre og skapte då forvirring hos motstandarens forsvarsspelarar. For si tid vart dette ein nyskapande måte å spele på. Cruijff var kjent for sin framifrå teknikk, dessutan for si fart og sin akselerasjon. Men hans største styrke var hans overblikk, der framheva han seg som fotballspelar målt mot alle sine samtidige.
Ei finte, Cruijff-vendinga, er oppkalla etter han. For å utføre finta, lest Cruijff som han skal til å sentre ballen. I staden for å sparke ballen, dreg han den bak stambeinet med innsida av den andre foten. Samstundes vender han 180 grader og akselerer på utsida av forsvarsspelaren.
Ajax Amsterdam
Cruijff debuterte 15. november 1964 mot FC Groningen, han skåra Ajaxs einaste mål i kampen som enda med nederlag 1-3. Stor merksemd framkalla den unge Cruijff først i 1965/66-sesongen. I oktober 1965 skåra han begge måla i ein cupkamp mot byrivalen DWS (2-0). Straks fekk han fast plass i førsteellevaren. I den sesongen skåra han 23 mål på 25 kampar, og Ajax vann med Cruijff den nederlandske serien. Året etter vann han med Ajax både serien og cupen og vart toppskårar med 33 nettkjenningar.
Våren etter, 1969, kunne Cruijff på nytt heve meisterpokalen for cupsiger, og vart for andre året på rad kåra til årets fotballspelar i Nederland. Ajax med Cruijff i angrepsrekka spela seg heilt fram til finalen i Europacupen, der laget tapte 1-4 for den italienske klubben AC Milan.
I sesongen 1969/70 vart han for andre gong både serievinnar og cupvinnar. Sesongen deretter byrja med ein hofteoperasjon. Først ut i oktober månad kom Cruijff på bana att. Hans comeback fann stad mot PSV Eindhoven den 30. oktober 1970. I den kampen drog han for første gong på seg trøye nummer 14, då lagkameraten Gerrie Mühren til vanleg brukte nummer 9. Etter den tid spela Cruijff nesten alltid med nummer 14 på ryggen.
29. november 1970 sette angrepsspelaren Cruijff ein rekord då han i ein cupkamp mot AZ Alkmaar skåra seks av lagets mål i ein kamp som enda 8-1. Ajax spela seg i den sesongen fram til siger i Europacupen. Laget slo Panathinaikos frå Athen med 2-0 i finalen. I same året vart Cruijff for første gong årets europeiske fotballspelar.
Ved sesongslutt 1971/72 kunne Ajax med Cruijff i spissen atter heve pokalen som prova at laget var det beste i Europa. I finalen mot Inter frå Milano skåra han i andre omgang dei to måla som gav 2-0 i målprotokollen. Kampen vart skildra som propaganda for fotballspelet. Same hausten sikra klubben seg verdspokalen ved å vinne over dei søramerikanske meistrane, argentinske Independiente. I januar 1973 vann Ajax 3-2 over skotske Rangers FC i den europeiske supercupen. Sesongen 1972/73 avslutta klubben med å vinne Europacupen for tredje året på rad. I den sesongen skåra Cruijff i lokalderbyet mot FC Amsterdam sitt første og siste sjølvmål.
Sommaren 1973 forlet Johan Cruijff Ajax etter seks meistertitlar, fire cupsigrar, tre europacup-sigrar. Den spanske klubben FC Barcelona betalte om lag seks millionar nederlanske gylden for å sikre seg hans tenester.
FC Barcelona
Cruijff vart omgåande ein publikumsyndling hos katalanarane. Mellom anna på grunn av ein uttale der han sa han hadde vald Barcelona framfor Real Madrid, ettersom han ikkje kunne spele for ein klubb som var så knytt til diktatoren Francisco Franco. Han innynda seg endå meir med fansen då han kalla opp sonen sin etter Katalonias vernehelgen, og det i den katalanske namneforma Jordi. Med Cruijff vann FC Barcelona for første gong sidan 1960 det spanske seriemeisterskapet; same året vart han atter vald til årets europeiske fotballspelar.
I si tid med Barcelona skåra han det såkalla fantommålet. I ein kamp mot Atletico Madrid hoppa Cruijff i veret og skåra målet med høgre hælen sin (sjølv om ballen kom nærast i høgd med nakken) utan å sjå ballen då den trefte hælen.
USA
I 1979 underskreiv Cruijff ei ytst lukrativ kontrakt med Los Angeles Aztecs. Der var han berre ein sesong. I det påfølgjande året spela han for ein annan US-amerikansk klubb, Washington Diplomats.
Landslagsspel
Cruijffs landslagsdebut fann stad 7. september 1966 i Rotterdam i kvalifiseringskamp til EM mot Ungarn (2-2). Allereie i sin andre landskamp, mot Tsjekkoslovakia, førte hans impulsivitet til at han i det 76. minutt vart utvist. Dermed var han den første nederlandske landslagsspelaren som vart vist bort frå bana.
Cruijff var kaptein på det nederlandske landslaget som i 1974 vann sølvmedaljen i verdsmeisterskapen. I turneringas 2. finalrunde viste det nederlandske mannskapet ei glansførestelling då Argentina vart slegne 4-0, Cruijff skåra to av måla. Og då den regjerande verdsmeister Brasil vart slegne med 2-0, var Nederland klar for kamp om VM-tittelen. I finalen mot Vest-Tyskland tapte laget 1-2.
Sin siste landskamp fullførte Cruijff 26. oktober 1977 i Amsterdam i kvalifiseringskamp til VM mot Belgia (1-0). Han sa då nei til vidare landslagsspel, og let seg ikkje overtale til å verte med til VM i Argentina, der Nederland skulle kome til å spele seg fram til finalen mot vertslandet. Ei tid var det sagt at det var avsky for det argentinske diktatur-styret, men seinare har det kome fram at det var eit kidnappingsforsøk i Barcelona som var utløysande for Cruijff si avgjerd.
Til saman spela Johan Cruijff 48 landskampar og skåra i desse 33 mål. I 33 av landskampane var han kaptein for laget.
Ajax Amsterdam
I sine få år som trenar for Ajax vann klubben den nederlandske cupen to gonger (1986, 1987) og ein gong Cupvinnarcupen (1987). Her kunne Cruijff greitt vidareføre det arbeidet hans føregangar og læremeister Rinus Michels hadde nedlagt.
FC Barcelona
1988 forlet han Amsterdam og drog atter til Katalonia. Under Cruijff vann Barcelona den spanske ligaen fire gonger på rad, ein gong den spanske cupen, ein gong (1989) Cupvinnarcupen (2-0 over Sampdoria) og i 1992 den store Europacupen (1-0 over Sampdoria, etter eit mål av Ronald Koeman i ekstraomgangane). Cruijff sikra klubben spelarar som Koeman, Michael Laudrup, Hristo Stoitsjkov og Romário de Souza.
Meistertitlar og medaljar som spelar
9 gongar nederlandsk seriemeister med Ajax Amsterdam (1966, 1967, 1968, 1970, 1972, 1973, 1982, 1983) og Feyenoord Rotterdam (1984) 6 gongar nederlandsk cupmeister med Ajax Amsterdam (1967, 1970, 1971, 1972, 1983) og Feyenoord Rotterdam (1984) Spansk seriemeister med FC Barcelona (1974) Spansk cupmeister med FC Barcelona (1978) 3 gongar vinnar av Europacupen med Ajax Amsterdam (1971, 1972, 1973) VM-sølv med Nederland (1974) EM-bronse med Nederland (1976)
Både i 1971, 1973 og 1974 vart han kåra til Årets europeiske fotballspelar.
Meistertitlar som trenar
2 gonger nederlandsk cupmeister med Ajax (1986, 1987) 2 gonger vinnar av Cupvinnarcupen med Ajax (1987) og Barcelona (1989) 4 gonger spansk seriemeister med Barcelona (1991, 1992, 1993, 1994) Spansk cupmeister med Barcelona (1990) Vinnar av Europacupen med Barcelona (1992) Supercup-siger med Barcelona (1992)
Ymse
I ein periode var Cruijff side-kommentator for nederlandsk fjernsyn. Både då han var spelar og trenar, var han kjend for dei særeigne replikkane sine, som blei kalla cruijffiaans. Dei er blitt skildra som «enkeltlinjer som ligg ein stad mellom det briljant og det banale».
Mellom anna har han kome med desse uttalane:
Semje
Semje (av norrønt semja) er oftast definert som samsvar mellom to meiningar eller haldningar. Semje er etterstreba i politikk og tilhøve mellom menneske generelt. Når to eller fleire er samde om noko, er dei og komne til semje.
P.T. Helleberg
P.T. Helleberg er eit firma på Lillehammer som vart grunnlagt i 1897 av Peter Torgersen Helleberg frå Vestre Gausdal. Firmaet produserte frå starten syklar og sykkeldelar, seinare også ski og bilar. Frå 1914 dreiv Helleberg saman med Einar Haugen, og då Helleberg døydde i 1936 vart Arne Øglænd tatt opp som kompanjong.
Erich Maria Remarque
Erich Maria Remarque er pseudonym for Erich Paul Remark — ein tysk romanforfattar som er kjend for sine skildringar i enkelt og kraftfullt språk av liva åt vanlege menneske i skuggen av krigen — særleg frå desillusjonerte soldatar og flyktningar sitt perspektiv. Remarque karakteriserte seg sjølv som ein «militant pasifist».